CELEX: C2004/106/109
Language: da
Date: 2004-04-30 00:00:00
Title: Dom afsagt af retten I første instans den 19. februar 2004 i de forenede sager T-297/01 og T-298/01, SIC – Sociedade Independente de Comunicação, SA, mod Kommissionen for De Europæiske Fællesskaber (»Statsstøtte — offentlige tv-stationer — klage — passivitetssøgsmål — Kommissionens stillingtagen — ny eller eksisterende støtte — påstand om, at det fastslås, at det er ufornødent at træffe afgørelse — indsigelse — opfyldelse af en annullationsdom — Kommissionens undersøgelsespligt — rimelig frist«)

30.4.2004   
            
            
               DA
            
            
               Den Europæiske Unions Tidende
            
            
               C 106/56
            
         
      DOM AFSAGT AF RETTEN I FØRSTE INSTANS
   
   den 19. februar 2004
   i de forenede sager T-297/01 og T-298/01, SIC – Sociedade Independente de Comunicação, SA, mod Kommissionen for De Europæiske Fællesskaber (1)
   
   (»Statsstøtte - offentlige tv-stationer - klage - passivitetssøgsmål - Kommissionens stillingtagen - ny eller eksisterende støtte - påstand om, at det fastslås, at det er ufornødent at træffe afgørelse - indsigelse - opfyldelse af en annullationsdom - Kommissionens undersøgelsespligt - rimelig frist«)
   (2004/C 106/109)
   Processprog: portugisisk
   I de forenede sager T-297/01 og T-298/01, SIC – Sociedade Independente de Comunicação, SA, Carnaxide (Portugal), ved advogados C. Botelho Moniz og E. Maia Cadete, mod Kommissionen for De Europæiske Fællesskaber (befuldmægtigede: J. de Sousa Fialho Lopes og J. Buendía Sierra), angående en påstand i henhold til artikel 232 EF om, at det fastslås, at Kommissionen har tilsidesat sine forpligtelser i henhold til EF-traktaten, idet den har undladt at træffe afgørelse vedrørende de klager, som sagsøgeren har indgivet den 30. juli 1993, den 22. oktober 1996 og den 20. juni 1997 over Den Portugisiske Republik for tilsidesættelse af artikel 87 EF, og idet den i strid med artikel 233 EF og princippet om god forvaltning har undladt at træffe de foranstaltninger, som er nødvendige til opfyldelse af Rettens dom af 10. maj 2000 i sag T-46/97, SIC mod Kommissionen (Sml. II, s. 2125), samt har undladt at indlede den i artikel 88, stk. 2, EF omhandlede formelle undersøgelsesprocedure, har Retten (Fjerde Udvidede Afdeling), sammensat af afdelingsformanden, V. Tiili, og dommerne J. Pirrung, P. Mengozzi, A.W.H. Meij og M. Vilaras; justitssekretær: fuldmægtig D. Christensen, den 19. februar 2004 afsagt dom, hvis konklusion lyder således:
   
               1)
            
            
               Det er ikke længere fornødent at træffe afgørelse i sagerne T-297/01 og T-298/01.
            
         
               2)
            
            
               Kommissionen for De Europæiske Fællesskaber betaler sagens omkostninger.
            
         
      (1)  EFT C 84 af 6.4.2002.